b'\n_START_ARTICLE_\nStormyra (Bod\xc3\xb8)\n_START_PARAGRAPH_\nStormyra er en drabantby, et str\xc3\xb8k og et industriomr\xc3\xa5de i \xc3\x98stbyen bydel i Bod\xc3\xb8. Str\xc3\xb8ket har ingen fastsl\xc3\xa5tt grense, men dekker omr\xc3\xa5det s\xc3\xb8r\xc3\xb8st i bydelen. Selve drabantbyen, som best\xc3\xa5r hovedsakelig av kj\xc3\xb8pesenter, ligger mellom riksvei 80, H\xc3\xa5logalandsgata, Gamle Riksvei, Plassmyrveien, Gidsken-Jakobsens vei, f\xc3\xa5r s\xc3\xa5 og f\xc3\xb8lle en rett linje s\xc3\xb8r til Olav V gate, og s\xc3\xa5 \xc3\xb8stover tilbake til Riksvei 80. Rett vest for dette ligger Bod\xc3\xb8 Spektrum og Nord luftfartsmuseum, som ogs\xc3\xa5 medregnes i Stormyra. Ellers g\xc3\xa5r det to akser med industri- og forretninger, \xc3\xa9n mot nord og \xc3\xa9n mot vest, som i enkelte tilfeller ogs\xc3\xa5 regnes til Stormyra._NEWLINE_Stormyra er kjent for sine store kj\xc3\xb8pesentre. Dette inkluderer City Nord, Trekanten og Bod\xc3\xb8 Storsenter. Dette har f\xc3\xb8rt til, if\xc3\xb8lge en unders\xc3\xb8kelse gjort av Avisa Nordland, at flere foretrekker \xc3\xa5 handle p\xc3\xa5 kj\xc3\xb8pesentrene her enn i Bod\xc3\xb8 sentrum, som har f\xc3\xb8rt til endringer i Bod\xc3\xb8s handlevaner.'